
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 13
                                                             din 31 ianuarie 2023
privind desemnarea reprezentanților Consiliului Local Sighișoara 

în vederea reorganizării comisiei pentru vânzarea spațiilor medicale 

și a comisiei de soluționare a contestațiilor

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 468/06.01.2023 şi la Consiliul Local Sighișoara cu nr. 2.258/19.01.2023, de referatul de aprobare, înregistrat cu nr. 471/06.01.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;


Având în vedere prevederile art. 5 din Ordonanţa de Urgenţă a Guvernului nr. 68/2008 privind vânzarea spaţiilor proprietate privată a statului sau a unităţilor administrativ-teritoriale, cu destinaţie de cabinete medicale precum şi a spaţiilor în care se desfăşoară activităţi conexe actului medical, aprobată cu modificări prin Legea nr. 192/2011;


Având în vedere Hotărârea Consiliului Local Sighișoara nr. 43/30.08.2012 prin care au fost desemnați membrii comisiei pentru vânzarea spaţiilor medicale şi a comisiei de soluţionare a contestaţiilor;

Având în vedere alegerile locale pentru alegerea autorităților administrației publice locale desfășurate în data de 27 septembrie 2020, în urma cărora au fost aleși pentru o perioadă de 4 ani, membrii consiliului local ce vor compune noul Consiliu local Sighișoara, validați de către Judecătoria Sighișoara, potrivit sentinței civile nr. 1775/19.10.2020, pronunțată în dosarul nr. 2914/308/2020;

Ținând cont de Ordinul Prefectului Județului Mureș cu nr. 338/20.10.2020 privind convocarea consilierilor locali aleși la alegerile pentru autoritățile administrației publice locale din data de 27 septembrie 2020, pentru ședințele privind ceremonia de constituire a consiliilor locale la U.A.T. – uri din județul Mureș;

Luând în considerare Ordinul Prefectului Județului Mureș nr. 391/26.10.2020 privind declararea ca legal constituit, a Consiliului Local al Municipiului Sighișoara, începând cu data de 22.10.2020, dată la care acesta a fost convocat în acest scop în ședință ceremonioasă de constituire, convocare realizată în conformitate cu Ordinul Prefectului Județului Mureș nr. 338/20.10.2020;


Având în vedere sentința civilă nr. 1284/09.09.2022, pronunțată de Judecătoria Sighișoara, în dosarul nr. 2893/308/2022 privind validarea mandatului domnului consilier local, Seracu Nicolae - Remus;


Având în vedere prevederile art. 363 - 364 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;


Având în vedere prevederile Legii nr. 287/2009 privind Codul civil, republicată, cu modificările și completările ulterioare;
Având în vedere necesitatea reorganizării comisiei pentru vânzarea spațiilor medicale și a comisiei de soluționare a contestațiilor, care fac obiectul Ordonanţei de Urgenţă a Guvernului nr. 68/2008 privind vânzarea spaţiilor proprietate privată a statului sau a unităţilor administrativ-teritoriale, cu destinaţie de cabinete medicale precum şi a spaţiilor în care se desfăşoară activităţi conexe actului medical, sens în care se impune desemnarea consilierilor locali care să facă parte din componența acestor comisii, precum și desemnarea membrilor supleanți;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 470/06.01.2023, prin care se propune desemnarea reprezentanților Consiliului Local Sighișoara în vederea reorganizării comisiei pentru vânzarea spațiilor medicale și a comisiei de soluționare a contestațiilor;

Având în vedere avizele favorabile ale tuturor comisiilor pe domenii de specialitate;

În temeiul art. 129 (1) și (2) lit. „c” și (14), art. 139 (1) și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:


Art. 1. (1) Se aprobă reorganizarea comisiei pentru vânzarea spaţiilor medicale şi a comisiei de soluţionare a contestaţiilor, care fac obiectul Ordonanţei de Urgenţă a Guvernului nr. 68/2008 privind vânzarea spaţiilor proprietate privată a statului sau a unităţilor administrativ-teritoriale, cu destinaţie de cabinete medicale, precum şi a spaţiilor în care se desfăşoară activităţi conexe actului medical.

(2) Ca urmare a prevederilor art. 1 alin. (1) din prezenta hotărâre, se desemnează din partea Consiliului Local Sighișoara ca reprezentanți în comisia pentru vânzarea spaţiilor medicale, următorii consilieri locali:
1. Matei Ovidiu - Daniel
- membru;


2. Duma Felix - Lucian
- membru.
(3) Se desemnează ca membri supleanţi ai comisiei pentru vânzarea spaţiilor medicale, următorii consilieri locali:

1. Pajint - Fritsch Monica - Luciana
- membru supleant;

2. Țițeiu Nicolae                      
- membru supleant.


Art. 2. (1) Se aprobă reorganizarea comisiei de soluţionare a contestaţiilor pentru vânzarea spaţiilor medicale, care fac obiectul Ordonanţei de Urgenţă a Guvernului nr. 68/2008 privind vânzarea spaţiilor proprietate privată a statului sau a unităţilor administrativ-teritoriale, cu destinaţie de cabinete medicale, precum şi a spaţiilor în care se desfăşoară activităţi conexe actului medical.

(2) Ca urmare a prevederilor art. 2 alin. (1) din prezenta hotărâre, se desemnează din partea Consiliului Local Sighișoara ca reprezentanți în comisia de soluţionare a contestaţiilor pentru vânzarea spaţiilor medicale, următorii consilieri locali:
1. Burghelea Bogdan - Ioan
- membru;


2. Seracu Nicolae - Remus
- membru.
(3) Se desemnează ca membri supleanţi ai comisiei de contestaţii, următorii consilieri locali:

1. Moiseș Florian Dan 
- membru supleant;

2. Drăghici Ioan          
- membru supleant.

Art. 3.  Ceilalți membri ce urmează să facă parte din componența comisiei vor fi desemnați prin dispoziție a Primarului municipiului Sighișoara, în acord și în conformitate cu dispozițiile exprese ale art. 5 alin. (2) din Ordonanţa de Urgenţă a Guvernului nr. 68/2008 privind vânzarea spaţiilor proprietate privată a statului sau a unităţilor administrativ-teritoriale, cu destinaţie de cabinete medicale, precum şi a spaţiilor în care se desfăşoară activităţi conexe actului medical.
Art. 4. La data adoptării prezentei, prevederile Hotărârii Consiliului Local Sighișoara nr. 43/30.08.2012, precum și orice alte prevederi contrare, incidente în speță, îşi încetează valabilitatea.
Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, aparatul de specialitate al acestuia şi persoanele nominalizate în comisia pentru vânzarea spaţiilor medicale şi în comisia de soluţionare a contestaţiilor.
Art. 6. Prin grija doamnei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

     Groza Tudorel - Claudiu              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Evidența Patrimoniului și Fond Locativ;
  8 ex. persoanele nominalizate în comisia pentru vânzarea spaţiilor medicale și în comisia de soluţionare a contestaţiilor.
16 ex.
B.A. 

